open-index/open-wikipedia-markdown huggingface dataset:
பதான்கோட் மாவட்டம்

**பதான்கோட் மாவட்டம்** (Pathankot district) வட இந்தியாவின் பஞ்சாப் மாநிலத்தின் இருபத்து இரண்டு  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் பதான்கோட்  ஆகும். இம்மாவட்டம் 27 சூலை 2011-இல் புதிதாக துவக்கப்பட்டது.

## அமைவிடம்
சிவாலிக் மலை அடிவாரத்தில் பஞ்சாப் மாநிலத்தின் வடமேற்கு பகுதியில் அமைந்துள்ள பதான்கோட் மாவட்டம், இந்தியா - பாகிஸ்தான் எல்லைப் பகுதியில் அமைந்துள்ளது. 

வடக்கில் சம்மு காஷ்மீர் மாவட்டத்தின் கதுவா மாவட்டம், கிழக்கில் இமாச்சலப் பிரதேசத்தின் சம்பா மாவட்டம் மற்றும் காங்கிரா மாவட்டம், தெற்கில் ஹோசியார்பூர் மாவட்டம் எல்லைகளாக கொண்டது.
பியாஸ் ஆறு மற்றும் ராவி ஆறு இம்மாவட்டத்தில் பாய்கிறது.

## மாவட்ட நிர்வாகம்
குர்தாஸ்பூர் மாவட்டத்தின் ஒரு வருவாய் வட்டமாக இருந்த பதான்கோட் 27 நவம்பர் 2011 முதல் பஞ்சாப் மாநிலத்தின் இருபத்து இரண்டாவது மாவட்டமாக செயப்படத்துவங்கியது.

929 சதுர கிலோ மீட்டர் பரப்பளவு கொண்ட பதான்கோட் மாவட்டம் பதான்கோட் மற்றும் தார் கலான் என இரண்டு வருவாய் வட்டங்களையும், நரோட் ஜெய்மால் சிங் மற்றும் பாமியால் என இரண்டு துணை வட்டங்களையும் கொண்டது.
				
நரோட் ஜெய்மால் சிங், பாமியா, தார்கலான், பதான்கோட், கரோட்டா மற்றும் சுஜன்பூர் என ஆறு
ஊராட்சி ஒன்றியங்களையும், கிராமங்களையும் கொண்டது.

## பொருளாதாரம்
இம்மாவட்டத்தின் இராவி ஆற்றின் குறுக்கே கட்டப்பட்ட இரஞ்சித் சாகர் நீர்த்தேக்கம் 600 மெகாவாட் மின்சாரம் உற்பத்தி செய்யும் பல்நோக்கு நீர்த்தேக்கம் ஆகும். இந்நீர்த்தேக்கம் கோதுமை, அரிசி மற்றும் கரும்பு வேளாண்மை தொழிலுக்கு நீர் ஆதாரமாக உள்ளது.
## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி பதான்கோட் மாவட்டத்தின் மொத்த மக்கள் தொகை 626154 ஆக உள்ளது.

## விமானப்படை தளம் தாக்குதல்
பதான்கோட்டில் உள்ள இந்திய இராணுவத்தின் விமானப்படை தளத்தை சனவரி 2016-இல் பாகிஸ்தான் நாட்டின் ஜெய்ஸ்-இ-முகமது அமைப்பு தீவிரவாதிகள் தகர்க்கும் முயற்சியை இந்திய இராணுவ வீரர்கள் தடுத்து விட்டனர்.

## மேற்கோள்கள்

*
குரூக்கிசைட்டு

**குரூக்கிசைட்டு** *(Crookesite)* என்பது Cu7(Tl,Ag)Se4 அல்லது (Cu,Tl,Ag)2Se என்ற மூலக்கூற்று வாய்ப்பாட்டால் அறியப்படும் ஒரு கனிமம் ஆகும். செலீனைடு வகை கனிமமான இது செப்பு மற்றும் செலீனியம் தனிமங்களுடன் மாறுபடும் தாலியம் மற்றும் வெள்ளி தனிமங்களால் ஆக்கப்பட்டுள்ளது.

## பண்புகள்

நீர்வெப்ப பாய்மங்களில் இருந்து வீழ்படிவாதல் முறையில் இக்கனிமம் உருவாகிறது. தாலியம் 16.3 சதவீதம், தாமிரம் 47.3 சதவீதம், வெள்ளி 2.9 சதவீதம் மற்றும் 33.6 சதவீதம் செலீனியம் என பகுதிப்பொருட்கள் இக்கனிமத்தில் சேர்ந்துள்ளன. 

நான்முகப் படிக அமைப்பில் படிகமாகியுள்ள  குரூக்கிசைட்டு ஒளிபுகாத் தன்மையுடன் நீலநிறச் சாம்பல் முதல் இளஞ்சிவப்பு நீங்கிய பழுப்பு நிறமாக காணப்படுகிறது. 2.5 முதல் 3 என்ற மோவின் அளவுகோலில் 2.5 என்ற கடினத்தன்மை அளவும் 6.9 என்ற நீர் ஒப்படர்த்தியும் கொண்டுள்ளது.

## பெயர் மற்றும் கண்டுபிடிப்பு

1866 ஆம் ஆண்டு சுவீடனைச் சேர்ந்த சிக்ரிகெரம் என்பவர் இக்கனிமத்தைக் கண்டறிந்தார். தாலியம் தனிமத்தைக் கண்டறிந்த வில்லியம் குரூக்சு (1832-1919) என்பவரின் பெயர் இக்கனிமத்திற்குச் சூட்டப்பட்டது.

பன்னாட்டு கனிமவியல் சங்கம் குரூக்கிசைட்டு கனிமத்தை Crk  என்ற குறியீட்டால் அடையாளப்படுத்துகிறது.

## மேற்கோள்கள்

* 
* 

பகுப்பு:கனிமங்கள்
பகுப்பு:தாமிரம்(I) கனிமங்கள்
பகுப்பு:தாலியம் கனிமங்கள்
பகுப்பு:செலீனைடு கனிமங்கள்
பகுப்பு:வெள்ளி கனிமங்கள்
காதம்பரி தேவி

**காதம்பரி தேவி** (*Kadambari Devi*) (5 July 1859 – 21 April 1884) யோதிந்திரநாத் தாகூரின் மனைவியும் தேவேந்திரநாத் தாகூரின் மருமகளும் ஆவார். 1868 ஆம் ஆண்டு சூலை மாதம் 5 ஆம் நாள் இவருக்கு 10 வயதாக இருந்தபொழுது திருமணம் நடைபெற்றது. தன்னுடைய கணவரைவிட ஒன்பது வயது இளையவராக இவர் இருந்தார். அப்போது இவருக்கு கல்வி கற்பிக்க ஏற்பாடு செய்யப்பட்டது. மைத்துனர் இரவீந்திரநாத் தாகூரை விடவும் இவர் இரண்டு வயது மூத்தவர் ஆவார். 1883 ஆம் ஆண்டு வசந்த காலம் மற்றும் இலையுதிர் காலத்திற்கு இடையில், ஜோதிரிந்திரநாத், காதம்பரி மற்றும் இரவீந்திரநாத் ஆகியோர் கார்வாரில் வசித்து வந்தனர். இவர் பெரும்பாலும் இரவீந்திரநாத்துடனான நெருங்கிய உறவுக்காக அறியப்படுகிறார். ஏப்ரல் 1884 இல் தற்கொலை செய்து கொண்டார்.

தாகூருடைய பல கவிதைகளைத் தொகுப்பதில், இவர் வெளிப்படுத்திய படைப்பாக்கமும் விமர்சனங்களும் இளம் இரவீந்திரநாத் தாகூரைப் பெரிதும் கவர்ந்தது. ஒரு நல்ல நண்பர் மற்றும் விளையாட்டுத் தோழனாக தாகூர் இவரிடம் பழகினார். தாகூரின் வாழ்க்கையில் மிக முக்கிய பங்காற்றிய பெண்களில் ஒருவராக காதம்பரி தேவி இருந்தார். தாகூர் மற்றும் காதம்பரி தேவி இவர்களின் உறவு சர்ச்சைக்குரியதாகவும் சோகத்தின் கூறுகள் நிரம்பியதாகவும் அறியப்படுகிறது.

## இறப்பு
இரவீந்திரநாத் தாகூருக்கு திருமணமான  நான்கு மாதங்கள் கழித்து 1884 ஆம் ஆண்டு ஏப்ரல் 21 ஆம் நாள் இவர் எந்தவிதமானக் காரணங்களுமின்றி தற்கொலை செய்து கொண்டார். தாகூர் குடும்பத்தினர் இவரது தற்கொலை பற்றி மௌனம் காத்தனர். குடும்பப் பிரச்சினைகளே இவரது தற்கொலைக்கு காரணம் என்ற வதந்திகள் உலவின. இவரது மரணத்திற்குப் பிறகு தாகூர் மனமுடைந்து போனார். நீண்ட நாட்களுக்குப் பின்னர் தாகூர், இவர் நினைவாகப் பல பாடல்களையும் கவிதைகளையும் எழுதினார்.

## திரைப்படம்
காதம்பரி தேவியின் வாழ்க்கையை மையமாகக் கொண்டு 2015 ஆம் ஆண்டு இயக்குநர் சுமன் கோசு, *காதம்பரி* என்றொரு திரைப்படத்தை வெளியிட்டார். கொங்கனா சென் சர்மா மற்றும் பரம்பிரதா சாட்டர்சி இத்திரைப்படத்தில் நடித்துள்ளனர்.

## மேற்கோள்கள்

## வெளி இணைப்புகள்

* https://m.youtube.com/watch?list=PLEJ8D7mRSBafh9G0B82n0ilmuRQbYYjtd&v=qDUdC_4XxuE
* *The Telegraph*. Spotlight on the women in Tagore's life. 7 May 2004.

பகுப்பு:இந்தியப் பெண்கள்
பகுப்பு:மேற்கு வங்காள நபர்கள்
பகுப்பு:1858 பிறப்புகள்
பகுப்பு:1884 இறப்புகள்
பகுப்பு:கொல்கத்தா நபர்கள்
செலீனியம் அறுசல்பைடு

**செலீனியம் அறுசல்பைடு** *(Selenium hexasulfide)* என்பது Se2S6  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கந்தகத்தின் S8  வகை (வளைய எண்ம கந்தகம்) புறவேற்றுமை வடிவத்தை ஒத்த இச்சேர்மத்தின் மூலக்கூற்று அமைப்பு, இரண்டு செலீனியம் மற்றும் ஆறுகந்தக அணுக்களால் ஆன ஒரு வளையத்தைக் கொண்டுள்ளது. இதர செலீனியம் சல்பைடுகள் SenS8-n. மூலக்கூற்று வாய்ப்பாடுடன் காணப்படுகின்றன.
 
வளையத்தில் செலீனியம் அணுக்கள் பிடித்துள்ள இடவமைப்பைப் பொறுத்து பலவகையான மாற்றீயன்கள் காணப்படுகின்றன. 1,2 ( இரண்டு செலீனியம் அணுக்களும் அடுத்தடுத்து) 1,3,1,4 மற்றும் 1,5 (செலீனியம் அணுக்கள் எதிரெதிராக). செலீனியம் அறுசல்பைடு ஒரு ஆக்சிசனேற்றும் முகவராகச் செயல்படுகிறது.

குளோரோ சல்பேன்கள் மற்றும் இருகுளோரோயிருசிலேன் இரண்டும் கார்பன் டை சல்பைடில் உள்ள பொட்டாசியம் அயோடைடில் வினைபுரிந்து 1,2 மாற்றியன் தயாரிக்கப்படுகிறது. இவ்வினையில் வளைய எண்மசெலீனியம் Se8 மற்றும் எட்டு உறுப்பு வளைய செலீனியம் சல்பைடுகள் உருவாகின்றன. SeS7 போன்ற ஏழு உறுப்பு மற்றும் ஆறு உறுப்பு வளைய சல்பைடுகள் இவ்வினையில் உருவாவதில்லை.

## மேற்கோள்கள்

பகுப்பு:சல்பைடுகள்
பகுப்பு:செலீனியம் சேர்மங்கள்
பகுப்பு:ஆக்சிசனேற்றிகள்
இசுட்ரோன்சியம் சல்பைடு

**இசுட்ரோன்சியம் சல்பைடு** *(Strontium sulphide)* என்பது SrS என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்தில் திண்மமாகக் காணப்படும் இச்சேர்மம், இசுட்ரோன்சியத்தின் முக்கியத் தாதுப் பொருளான செலசுடைட் தயாரிக்கும் போது இடைநிலைப் பொருளாகத் தோன்றுகிறது. செலசுடைட் தாது உபயோகமுள்ள பல சேர்மங்களைத் தயாரிக்க உதவுகிறது.

## தயாரிப்பு மற்றும் வினைகள்

இசுட்ரோன்சியம் சல்பேட்டை 1000 பாகை செல்சியசு வெப்பநிலைக்கு மேல் சூடுபடுத்தி ஒடுக்க வினைக்கு உட்படுத்துவதன் மூலமாக இசுட்ரோன்சியம் சல்பைடு தயாரிக்கப்படுகிறது.

::SrSO4 + 2 C → SrS + 2 CO2

ஒவ்வோர் ஆண்டும் சுமார் 300,000 டன் இசுட்ரோன்சியம் சல்பைடு இம்முறையிலேயே தயாரிக்கப்படுகிறது. ஒளிரும் சல்பைடு மற்றும் ஒளிரா சல்பைடு என்ற இரண்டு நிலை சல்பைடுகளும் அறியப்படுகின்றன. மாசுக்கள், குறைபாடுகள் மற்றும் கலக்கப்படும் பொருட்கள் முதலியன் இங்கு முக்கியத்துவம் பெறுகின்றன

காரமண் உலோகமான இத்தனிமத்தின் சல்பைடு உப்பு நீருடன் விரைவாகச் சேர்ந்து நீராற்பகுப்பு அடைகிறது. 

::SrS + 2 H2O → Sr(OH)2 + H2S

இக்காரணத்தினால், இசுட்ரோன்சியம் சல்பைடு உப்பு மாதிரிகள் அழுகிய முட்டையின் மணம் கொண்டுள்ளன. 
இதே தயாரிப்பு முறையில் இசுட்ரோன்சியத்தின் வணிகமுக்கியத்துவம் கொண்ட உப்பான இசுட்ரோன்சியம் கார்பனேட்டும் மற்றும் பல உப்புகளும் தயாரிக்கப்படுகின்றனref name=Ullmann/>

::SrS + H2O + CO2 → SrCO3 + H2S

இசுட்ரோன்சியம் நைட்ரேட்டு உப்பும் இதே முறையில் தயாரிக்கப்படுகிறது.

## மேற்கோள்கள்

## வெளி இணைப்புகள்
* Strontium Sulfide Info American Elements

பகுப்பு:இசுட்ரோன்சியம் சேர்மங்கள்
பகுப்பு:மோனோசல்பைடுகள்
பகுப்பு:பாறை உப்பு படிகக் கட்டமைப்பு
ஆகாயக் கருடன்

**ஆகாயக் கருடன்**  (அறிவியல் பெயர் : *COROLLO CARTUS*), (ஆங்கில பெயர் : *BRYOMS*) இது கோவைக்காய் போன்று வளர்ந்து படரும் கொடி ஆகும். இது பூக்கும் தாவரம் ஆகும். காடுகளில் தானாக வளரும் தன்மை கொண்டது. இதன் கிழங்கு ஒரு மூலிகை மருந்தாகப் பயன்படுகிறது. நீர் ஆதாரம் ஏதும் இல்லையென்றாலும் தானாக வளரும்.  இக்கிழங்கை வீட்டில் கட்டித் தொங்கவிட்டால் விச பூச்சிகள் வராது, மேலும் விச முறிவிற்கு இக்கிழங்கு பயன்படுகிறது.
## மேற்கோள்கள்

பகுப்பு:மூலிகைகள்
பகுப்பு:பூக்கும் தாவரங்கள்
பகுப்பு:கிழங்குகள்
நறுவிலி

**நறுவிலி, மூக்குச்சளிப்பழம்** அல்லது **நறுவல்லி** (*Cordia dichotoma*) என்பது ஒரு பூக்கும் தாவரம் ஆகும். இதன் குடும்பப்பெயர் போராசினிசு (Boraginaceae) என்பதாகும். இதன் பூர்வீகம் இந்தோ-மலேசியா பகுதியாக இருந்தாலும் வடக்கு ஆஸ்திரேலியா மற்றும் மெலனீசியா போன்ற பகுதிகளிலும் பரவிக்காணப்படுகிறது. இது தாய்லாந்தில் மூலிகை மருந்தாகப் பயன்படுத்தப்படுகிறது. உள்ளூர் வழக்கில் இதன் பழம் "மூக்குச்சளிப்பழம்" எனப்படும்.

## படத்திகுப்பு

படிமம்:Cordia dichotoma (Lasora) in Hyderabad W IMG 7090.jpg|தண்டுப்பகுதி, இந்தியாவில் கைதராபாத்தில் எடுக்கப்பட்ட படம்..
படிமம்:Cordia dichotoma (Lasora) in Hyderabad W IMG 7087.jpg|பூக்கள்
படிமம்:Bahuvaraha (Sanskrit- बहुवारः) (2617611091).jpg|பழம்



## மேற்கோள்கள்

பகுப்பு:மூலிகைகள்
பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்
மருந்து கூர்க்கன்

**மருந்து கூர்க்கன்** (அறிவியல் பெயர்:*COLEUS FORSKOHLII*)  இத்தாவரம் பூக்கும் வகையைச் சேர்ந்த வெப்பமண்டலக் காடுகளில் காணப்படும் தாவரம் ஆகும். மருந்து  உற்பத்திக்கு சிறந்த மூலிகையாகப் பயன்படுகிறது. மகாராட்டிரம் பகுதிகளில் இதன் வேர்ப் பகுதியை ஊறுகாய் செய்து சாப்பிடுகிறார்கள். இத்தாவரத்திலிருந்து தயாரிக்கப்படும் ஊறுகாய் இதய நரம்புகளை வலுப்பெறச்செய்கிறது.

## மேற்கோள்கள்

பகுப்பு:மூலிகைகள்
பகுப்பு:பூக்கும் தாவரங்கள்
விண்டோசு ஸ்டோர்

**விண்டோசு ஸ்டோர்** (*Windows Store*) மைக்ரோசாப்ட் விண்டோசு இயக்கு தளத்திற்கான ஒரு செயலி களஞ்சியம் ஆகும். விண்டோசு 8 மற்றும் விண்டோசு சர்வர் 2012 மூலம் விண்டோசு ஸ்டோர் 2012ல் பயன்பாடுக்கு வந்தது. இது மெட்ரோ செயலிகளை (*Metro-style apps*) விநியோகம் செய்ய பிரதான முறையாக இருந்து வந்துள்ளது. விண்டோசு ஸ்டோரில் செயலிகள் இலவசமாகவும் கட்டணத்திற்கும் கிடைக்கும். செயலிகளின் கட்டணம் $0.99 இருந்து $999.99 வரை வேர. விண்டோசு ஸ்டோர் பிப்ரவரி 29, 2012 அன்று விண்டோசு 8 நுகர்வோர் மாதிரி மூலம் முதன்முதலாக பயன்பாட்டிற்கு வந்தது. பின்னர் 2015 இல், விண்டோசு போன் ஸ்டோர், எக்ஸ்பாக்ஸ் வீடியோ மற்றும் எக்ஸ்பாக்ஸ் இசை ஆகிய ஸ்டோர்கள் விண்டோசு ஸ்டோருடன் இனைக்கபட்டன.

மற்ற இயங்குதளங்களிள் உள்ள மேக் ஆப் ஸ்டோர் (*Mac App Store*) மற்றும் கூகுள் பிளே போல விண்டோசு ஸ்டோரிலும் செயலிகள் உள்ளடக்கத்திற்கு சான்றிதழ் பெற வேண்டும். செயலிகள் விற்பனையில் வரும் வருமானத்தில் 30% மைக்ரோசாப்ட்டை சாரும். ஜனவரி 1, 2015 முன்னர், $25,000 மேல் வருமானம் இருப்பவர்கலுக்கு 20% ஆக குறைக்கபட்டு வந்தது.

மைக்ரோசாப்டின் கூற்றுப்படி செப்டம்பர் 28, 2015 இல், வின்டோஸ் என்டி, விண்டோஸ் போன் மற்றும் இவை இரண்டிலும் வேலை செயும்  யுனிவர்சல் செயலிகள் 669,000 விண்டோசு ஸ்டோரில் உள்ளது. விளையாட்டு, பொழுதுபோக்கு, புத்தகங்கள் மற்றும் குறிப்பு, மற்றும் கல்வி ஆகிய பிரிவிகளிள் அதிக அளவு செயலிகள் உள்ளன். பெரும்பாலான் பயன்பாடு உருவாக்குனர்கள் 1 செயலி தான் வைத்துள்ளனர்.

## உசாத்துணை

## வெளி இணைப்புகள்
* 
* Developer's center
* Windows App Reviews website 
* Windows Store App Analytics – AppFeds

பகுப்பு:விண்டோசு இயக்கு தளங்கள்
பகுப்பு:தனியுடைமை இயக்கு தளங்கள்
பகுப்பு:விண்டோசு ஆக்கக்கூறுகள்
கவலி

**கவலி** (ஆங்கில பெயர்:*Clerodendrum*),(மராத்திப் பெயர் : பரங்கி) கண்டு பரங்கி(இ.வ) என்பது  ஒரு பூக்கும் தாவரம் ஆகும் இதன் குடும்பப்பெயர் இலாமினேசியே (Lamiaceae) என்பதாகும். இதன் துணைக்குடும்பம் டியூக்கிரியாய்டியே (Teucrioideae) என்பதாகும். இதன் இனங்கள் 150 முதல் 450 வரை காணப்படுகின்றன. இத்தாவரத்தின் தாயகம் இலங்கை, மற்றும் அந்தமான் தீவுப்பகுதியாகும். இவை வெப்பமண்டலம் மற்றும் மித வெப்ப பகுதிகளான இந்தியா, ஆப்பிரிக்கா, ஆத்திரேலியா போன்ற இடங்களிலும் காணப்படுகிறது. 
இதன் வேறு பெயா்கள் சிறுதேக்கு, சிற்றேக்கு என்பதாகும். இதனுடைய தாவரவியல் பெயா் கிளிரோடெண்டிரான் இபார்ச்சுனேட்டம்.இதன் இலைகள் பசி அதிகரிக்க பயன்படுகிறது. ஆயிரக்கணக்கான ஆண்டுகளுக்கு முன்பு  "பிருகு" முனிவரால் பரங்கி கண்டுபிடிக்கப்பட்டதாகக் கூறப்படுகிறது.

## விவரிப்பு
பரங்கி  ஒரு புதர்த் தாவரமாகும். இலைகள் வழக்கமாக மூன்று முனை, 3-8 அங்குல நீளமுள்ள, கூர்மையான முள்ளுடன் கூடிய முட்டை வடிவத்தில் உள்ளன. இந்த நாண்கள் மென்மையாகவும், புழுதியுடனும் இருக்கின்றன. இந்தச் செடியின் மலர்கள் பூங்கொத்துகளாக வளரும். அதன் பூக்கள் தாமரையை ஒத்திருக்கும். மேலும் அவை வெளிர் நீல நிற இளஞ்சிவப்பு நிறத்தில் உள்ளன. பழங்கள் 16  ஆவது குழுவில் தோன்றும் மற்றும் பழங்கள் பழுத்த பிறகு ஊதா நிறத்தில் நிற மாற்றமடையும். இந்த புதா்த் தாவரத்தின் மலா்கள் கோடைக் காலத்திலும் பழங்கள் மழைக் காலத்தின் முடிவிலும் தோன்றும்.
## பயன்பாடு
இது இனிய குரல் வளத்திற்காகவும் நலந்தரும்  மூசுயிர்ப்புக்கும் ஆயுர்வேத முறையில் பயன்படுத்தக்கூடிய பழமையான மூலிகைத்தாவரம் ஆகும். இதன் இலையை அரைத்து வீக்கம், கட்டி முதலியவைகளுக்குப் பற்றிட அவை பழுத்து உடையும். இதன் வோ்ப்பொடி, சுக்குப்பொடி இவைகளை ஓரளவாக எடுத்துத் தேனில் கலந்து கொடுக்க இரைப்பிருமல் தீரும். பொதுவாக இதன் செய்கை வெப்பமுன்டாக்கும். தாது வெப்பமகற்றும். இதனால் மூக்குற்றம், உள்வெடிப்பு, வெறிநோய் (பைத்தியம்), சுரம், குளிா் காய்ச்சல், உட்காந்தல், மனத்தடுமாற்றம் தீரும். 
## மேற்கோள்கள்

## வெளி இணைப்புகள்
•	"Genus: Clerodendrum L.". Germplasm Resources Information Network. United States Department of Agriculture. 2010-05-27. Retrieved 2011-02-17.

•	Raymond M. Harley, Sandy Atkins, Andrey L. Budantsev, Philip D. Cantino, Barry J. Conn, Renée J. Grayer, Madeline M. Harley, Rogier P.J. de Kok, Tatyana V. Krestovskaja, Ramón Morales, Alan J. Paton, and P. Olof Ryding. 2004. "Labiatae" pages 167-275. In: Klaus Kubitzki (editor) and Joachim W. Kadereit (volume editor). The Families and Genera of Vascular Plants volume VII. Springer-Verlag: Berlin; Heidelberg, Germany. 

•	Steven J. Wagstaff, Laura Hickerson, Russ Spangler, Patrick A. Reeves, and Richard G. Olmstead. 1998. "Phylogeny in Labiatae s.l., inferred from cpDNA sequences". Plant Systematics and Evolution 209(3-4):265-274.

•	Yao-Wu Yuan, David J. Mabberley, Dorothy A. Steane, and Richard G. Olmstead. 2010. "Further disintegration and redefinition of Clerodendrum (Lamiaceae): Implications for the understanding of the evolution of an intriguing breeding strategy". Taxon 59(1):125-133.

பகுப்பு:மூலிகைகள்
அக்கரம்பல்லி

**அக்கரம்பல்லி** *(Akkarampalle)* என்பது இந்தியாவின் ஆந்திரப்பிரதேச மாநிலத்தில் உள்ள சித்தூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும். திருப்பதி நகர மண்டலத்தின் திருப்பதி வருவாய் வட்டத்தில் இவ்வூர் அமைந்துள்ளது.
 
## புவியியல் அமைப்பு

13°39′00″ வடக்கு 79°25′12″ கிழக்கு என்ற அடையாள ஆள்கூறுகளில் அக்கரம்பல்லி  பரவியுள்ளது.

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி அக்கரம்பல்லி ஊரின் மக்கள் தொகை 20,325 ஆகும். இத்தொகையில் 51 சதவீதத்தினர் ஆண்கள் மற்றும் 49 சதவீதத்தினர் பெண்கள் ஆவர். சராசரியாக இவ்வூரின் படிப்பறிவு 62% ஆகும். இது இந்தியாவின் தேசிய  சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 57% ஆகவும் பெண்களின் படிப்பறிவு சதவீதம் 43% ஆகவும் இருந்தது. மக்கள் தொகையில் 13% எண்ணிக்கையினர் 6 வயதுக்கு உட்பட்டவர்கள் ஆவர்.

## மேற்கோள்கள்

பகுப்பு:சித்தூர் மாவட்டம்
பந்தாருலங்கா

**பந்தாருலங்கா** *(Bandarulanka)* என்பது இந்தியாவின் ஆந்திரப்பிரதேச மாநிலத்தில் உள்ள கிழக்கு கோதாவரி மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும். 

## புவியியல் அமைப்பு

16.4500° வடக்கு 81.9667°  கிழக்கு என்ற அடையாள ஆள்கூறுகளில் பந்தாருலங்கா பரவியுள்ளது.

## மக்கள் தொகையியல்

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி பந்தாருலங்கா ஊரின் மக்கள் தொகை 11,470 ஆகும்.இவ்வூரின் பாலின விகிதம் 1000 ஆண்களுக்கு 998 பெண்கள் என்ற அளவில் உள்ளது. இம்மொத்த மக்கள்தொகையில் 5740 பேர் ஆண்கள் மற்றும் 5730 பேர் பெண்கள் ஆவர். சராசரியாக இவ்வூரின் படிப்பறிவு 83.40% ஆகும். மொத்தத்தில் 8742 பேர் படிப்பறிவற்றவர்களாக உள்ளனர். இது இந்தியாவின் தேசிய  சராசரி படிப்பறிவு சதவீதமான 67.41% என்பதை விட அதிகமாகும். மக்கள் தொகையில் 988  எண்ணிக்கையினர் 6 வயதுக்கு உட்பட்டவர்கள் ஆவர். மொத்த சிறுவர்களின் எண்ணிக்கையில் 523 சிறுவர்கள் மற்றும் 465 சிறுமிகள் அடங்குவர்.

## மேற்கோள்கள்

பகுப்பு:கிழக்கு கோதாவரி மாவட்டம்
காஞ்சிபுரம் தீர்த்தேசுவரர் கோயில்

**காஞ்சிபுரம் தீர்த்தேசுவரர் கோயில் (தீர்த்தேஸ்வரம்)** என விளங்கும் இது, காஞ்சிபுரத்திலுள்ள சிவக் கோயில்களில் ஒன்றாகும். இது, சர்வ தீர்த்தம் மேற்கு கரையில் உள்ள கிழக்கு பார்த்த சன்னதியாகும் மேலும், இக்கோவில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளது.
 
## இறைவர், வழிபட்டோர்
* இறைவர்:  தீர்த்தேஸ்வரர்.      
* தீர்த்தம்: சர்வ தீர்த்தம். 
* வழிபட்டோர்: அனைத்து தீர்த்தங்களும்.

## தல வரலாறு
* காமாட்சி தேவியார் பூசனை செய்யும் காலத்தில் சிவபெருமான் ஏவிய தீர்த்தங்களெல்லாம் திரண்டு வேகமாய் வந்து பெருமானைக் காமாட்சி தேவியார் தழுவியிருத்தலைக் கண்டு வேகமடங்கித் தாழும் சிவார்ச்சனை செய்ய ஆசைகொண்டு தீர்த்த ராசனென்று பிரதிட்டை செய்து பூசித்தனர். 
* உமாதேவி மணலால் சிவலிங்கம் பிரதிட்டை செய்து வழிபட்டுக்கொண்டிருந்தபோது, இறைவன், அம்மை தன்னைத் தழுவும் வகையில் அனைத்து தீர்த்தங்களையும் அழைத்தார். அவ்வாறே அனைத்துத் தீர்த்தங்களும் நதியுருகொண்டு காஞ்சிக்கு வந்தன. தேவி அஞ்சி, இறைவனை தழுவினார். பின்பு இத்தீர்த்தங்கள் இங்கேயே தங்கி தீர்த்தேசுவரர் என்ற பெயரில் சிவலிங்கம் தாபித்து வழிபட்டன, என்பதே இத்தல வரலாறாக காணப்பட்டது.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின்  தலைநகரான காஞ்சிபுரத்தின் மேற்குப் பகுதியில் வேலூர் செல்லும் சாலையிலுள்ள சர்வதீர்த்தத்தின் (குளத்தின்) மேற்கு கரையில் இக்கோவில் தாபிக்கப்பட்டள்ளது. மேலும்,  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் தென்மேற்கு திசையில், சுமார் 1 கிலோமீட்டர் தொலைவிலுள்ளது. மற்றும் காஞ்சி பேருந்து நிலையத்திலிருந்து, காஞ்சி கச்சபேசுவரர் கோயிலின் வழியாக காஞ்சி சங்கர மடத்தை கடந்து சற்று தூரம் சென்றால் இக்கோயிலை அடையலாம்.

## மேற்கோள்கள்

## புற இணைப்புகள்
* காஞ்சி கோயில்களின் சாலைகள் வரைபடம்.
* காஞ்சி தீர்த்தேஸ்வரர் திருக்கோவில் படிமம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
1929 லுஃப்தான்சா ஜங்கர்சு ஜி 24 விபத்து

**1929 லுஃப்தான்சா ஜங்கர்சு ஜி 24 விபத்து** (1929 Luft Hansa Junkers G.24 Crash) என்பது, ஒரு வானூர்தி விபத்தாகும். இது, 1929-ஆம் ஆண்டு நவம்பர் 6-ம் திகதி புதன்கிழமையன்று, இங்கிலாந்து தென்கிழக்கு பிராந்தியத்தியமான சர்ரே (Surrey) பெருநகரத்தின் அருகிலுள்ள காட்ஸ்டோன்  (Godstone) எனும் கிராமப்புறப் பகுதியில் இவ்விபத்து நிகழ்ந்ததாக அறியப்பட்டது.

இவ்வானூர்தி விபத்தின்போது சர்வதேச அட்டவணைப்படி  ஐக்கிய ராஜ்ய சர்ரே, கிராய்டன் வானூர்தி தளத்திலிருந்து (Croydon Airport) - வானேறி, நெதர்லாந்தின் ஆம்ஸ்டர்டாம் மாநகர வானூர்தி தளத்தை நோக்கி, பயணித்ததாக மூலாதாரம் உள்ளது.

லுஃப்தான்சா ஜங்கர்சு ஜி 24 விபத்து எனும் நிகழ்வில் , வானூர்தி சேவைப் பணியாளர்கள் குழுவின் உறுப்பினர்கள் மூவரும் (3), பயணிகளாக ஐவரும் (5), ஆக எட்டு (8) பேர்கள் பயணித்ததில் இவ்விபத்தில், 7 பேர்கள் கொல்லப்பட்டு, ஒருவர் (1) மட்டும் காயங்களுடன் உயிர்தப்பியதாக சான்றாதாரத்தில் காணப்பட்டது.

## வானூர்தி
ஒபெர்ஸ்க்ளேசின் சி/என் 911 (Oberschlesien c/n 911) எனும் பெயருடைய இவ்வானூர்தி, லுப்தான்சா இயக்கியதாகும். இது, ஜங்கர்ஸ் ஜி 24 டி-903 (Junkers G 24 D-903) வகையை சேர்ந்ததாகும்.

## பாதிக்கப்பட்டவர்கள்
பாதிக்கப்பட்ட நாட்டவர்கள்.

## மேற்கோள்கள்

பகுப்பு:1929 இல் வானூர்தி விபத்துகளும் நிகழ்வுகளும்
1,2-பென்சோகுயினோன்

**1,2-பென்சோகுயினோன்** *(1,2-Benzoquinone)* என்பது C6H4O2 என்ற மூலக்கூற்று வாய்பாடுடைய ஒரு வளைய கீட்டோன் ஆகும். இச்சேர்மம் வளைய எக்சா-3, 5-டையீன், --டையோன் என்ற பெயர்களாலும் அழைக்கப்படுகிறது. அறியப்பட்டுள்ள குயினோனின் மாற்றியன்களில் இதுவும் ஒன்றாகும். 1,4-பென்சோகுயினோன் என்பது மற்றொரு மாற்றியன் ஆகும்.

நீர்க் கரைசலில் கேட்டகாலை காற்றில் ஆக்சிசனேற்றம் செய்து  அல்லது பீனாலை ஆர்த்தோ ஆக்சிசனேற்றம் செய்து 1,2-பென்சோகுயினோன் உற்பத்தி செய்யப்படுகிறது. சிவப்பு நிறத்திலுள்ள இச்சேர்மம் மெலானின் தயாரிப்பதற்கான முன்னோடியாக திகழ்கிறது. தண்ணீரில் கரையும் தன்மையும் எத்தில் ஈதரில் கரையாத தன்மையும் கொண்டிருக்கிறது.

கிராம்-எதிர் வகை சூடோமானசு மெண்டோசினா பாக்டீரியாக்கள், பென்சோயிக் அமிலத்தை வளர்சிதை மாற்றம் செய்யும்போது கேட்டகால் வழியாக 1,2-பென்சோகுயினோனை இறுதி விளைபொருளாகக் கொடுக்கின்றன.

## மேற்கோள்கள்

பகுப்பு:கீட்டோன்கள்
பகுப்பு:பென்சோகுயினோன்கள்
பகுப்பு:ஈனோன்கள்
குழிவுப் பல்கோணம்

குவிவுப் பல்கோணமாக அமையாத எளிய பல்கோணம் குழிவுப் பல்கோணம் (*concave*) ஆகும் இப்பல்கோணம் **குவிவற்ற பல்கோணம்**  (*non-convex*) அல்லது **உள்வளைவுப் பல்கோணம்** (*reentrant*)  எனவும் அழைக்கப்படுகிறது. ஒரு எளிய குழிவுப் பல்கோணம் கண்டிப்பாக 180 பாகைகளைவிட அதிககளவான ஒரு உட்கோணத்தைக் கொண்டதாயிருக்கும்.

ஒரு குழிவுப் பல்கோணத்தை குவிவுப் பல்கோணங்களடங்கிய ஒரு கணமாகப் பிரிக்கலாம். இவ்வாறு பிரிப்பதற்கான படிமுறைத் தீர்வு  ஆல் தரப்பட்டுள்ளது.

## குறிப்புகள்

## வெளியிணைப்புகள்
*
பகுப்பு:பல்கோணிகள்
பார்னகட் லைட், நியூ செர்சி

**பார்னகட் லைட்** (Barnegat Light) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் ஓசன் கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.

## பரப்பளவு
2010இன் மதிப்பீட்டின் அடிப்படையில் இது 0.85 சதுர கிலோ மீற்றர் பரப்பளவைக் கொண்டுள்ளது. இதில் 0.73 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.12 சதுர கிலோ மீற்றர் பிரதேசம் நீரினால் சூழப்பட்டுள்ளது.

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 574 ஆகும். பார்னகட் லைட் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 785.1 குடிமக்கள் ஆகும். 

## மேற்கோள்கள்

பகுப்பு:ஓசன் கவுன்டி நகரங்கள்
முள்வெள்ளரி

**முள்வெள்ளரி** (*CUCUMIS MELO UTILISSIMUS*) (*Cucumis melo*)இது ஒரு பூக்கும் தாவர வகையைச் சேர்ந்த கொடியாகும். இதன் பூர்வீகம் ஆப்பிரிக்கா, ஆசியா, மேற்கு பசிபிக் பகுதியில் காணப்படும் நாடுகள் ஆகும். தற்சமயம் இத்தாவரம் உணவிற்காக உலகம் முழுவதிலும் பயிரிடப்படுகிறது. இவற்றில் சில ரகங்கள் சமையலுக்கும் பயன்படுகிறது.
## மேற்கோள்கள்

பகுப்பு:பூக்கும் தாவரங்கள்
சுக்கங்காய்

**சுக்கங்காய்** அல்லது **மிதுக்கங்காய்** (*Cucumis melo var. melo*) இது பூக்கும் தாவர வகையைச் சேர்ந்த கொடியாகும். இது மூலிகை மருத்துவத்திற்குப் பயன்படுகிறது. இக்கொடியிலிருந்து கிடைக்கும் காயை வற்றலாகப் பயன்படுத்துகின்றனர்.

## மேற்கோள்கள்

பகுப்பு:பூக்கும் தாவரங்கள்
பகுப்பு:கொடிகள்
இலங்கை பறக்கும் பாம்பு

**இலங்கை பறக்கும் பாம்பு** (*Sri Lankan flying snake*, *Chrysopelea taprobanica*) ஒரு பறக்கும் தன்மைகொண்ட ஊர்வன வகையைச் சார்ந்த பாம்பு இனம் ஆகும். இதன் பூர்வீகம் இலங்கையாக இருந்தாலும், இந்தியா போன்ற நாடுகளிலும் காணப்படுகிறது. இது கிரிசொபியா (*Chrysopelea*) என்ற குடும்பத்தின் வழித்தோன்றல் ஆகும். இவை ஓரிடத்திலிருந்து வேறு இடத்திற்கு இடப்பெயர்ச்சி அடையும்போது தன் விலா எலும்பை தட்டையாக மாற்றி பறக்க ஆரம்பிக்கிறது. பாம்பு இனங்களில் ஒன்றான இது, விசத் தன்மை குறைந்து காணப்படுகிறது.

## பரவல்
உலகில் உள்ள பாம்பு இனங்களில் இது ஒரு அரிதானது ஆகும். இது வெப்பமண்டலப் பகுதியில் காணப்படுகிறது. தென்கிழக்காசியா பகுதியில் இலங்கை உட்பட வியட்நாம், கம்போடியா, போன்ற நாடுகளிலும், இந்தியாவில் அரிதாகவும் காணப்படுகிறது.

## தோற்றம்
உடல் வாக்கில் அனைத்துப் பாம்புகளைப்போல் தோன்றினாலும் இதன் உடலின் மேல் பகுதியில் கட்டுவிரியன் பாம்பைப்போல் கருப்பு கோடுகள் காணப்படுகின்றன. தலைப்பகுதியில் வலுவான கருப்பு நிறத்தில் நல்ல பாம்பைப் போல் படம் எடுப்பதுபோன்ற தோற்றம் கொண்ட கோடுகள் உள்ளன.

## மேற்கோள்கள்

பகுப்பு:ஊர்வன
பகுப்பு:பாம்புகள்
பகுப்பு:இலங்கை விலங்குகள்
பகுப்பு:பறக்கும் விலங்குகள்
பெண்ணியலாளர்கள் பட்டியல்

இது பெண்ணியம் உருவாக பங்களித்தவர்களின் பட்டியல். ஒவ்வொரு காலத்துக்குமான அகரநிரல்கள் தனித்தனியாகத் தரப்பட்டுள்ளன.

இப்பட்டியலில் தம்மைப் பெண்ணியலாளர்களாகக் கருதாத ஆனால் ஆண் ஆதிக்கத்தை பெண்ணிய உணர்வோடு தம் நூல்களில் எதிர்த்தவர்களும் உள்ளனர்.

## தொடக்கநிலைப் பெண்ணியலாளர்கள்
1500 க்கு முன் பிறந்தவர்கள்.

## 16 ஆம் நூற்றாண்டு பெண்ணியலாளர்கள்
1501 முதல் 1600க்கு இடையில் பிறந்தவர்கள்

## 17 ஆம் நூற்றாண்டு பெண்ணியலாளர்கள்
1601 முதல் 1700க்கு இடையில் பிறந்தவர்கள்.

## 18 ஆம் நூற்றாண்டு பெண்ணியலாளர்கள்
1701 முதல் 1800 க்கு இடையில் பிறந்தவர்கள்.

## மேற்கோள்கள்

## வெளி இணைப்புகள்
* National Women's History Project
* FemBio – Notable Women International 


பகுப்பு:பெண்ணிய வரலாறு
2016 பிரசெல்சு குண்டுவெடிப்புத் தாக்குதல்கள்

**2016 பிரசெல்சு குண்டுவெடிப்புத் தாக்குதல்கள்** என்பது பெல்ஜியத்தின் தலைநகர் பிரசெல்சில் மார்ச் 22, 2016 அன்று நடந்த குண்டுவெடிப்புத் தாக்குதல்களைக் குறிக்கும். இத்தாக்குதல்களில் 34 பேர் கொல்லப்பட்டனர். 261 பேர் காயமடைந்தனர். பிரசெல்சில் உள்ள சாவெந்தெம் வானூர்தி நிலையத்தில் 2 குண்டுகளும் (7.00 ஒ.ச.நே (GMT)) நகரின் மத்தியிலுள்ள மால்பீக் பகுதியிலுள்ள சுரங்க ரயில் பாதையில் ஒரு குண்டும் (9.11 ஒ.ச.நே ) வெடித்தன.

இசுலாமிய நாடு என்னும் தீவிரவாத அமைப்பு இக்குண்டுவெடிப்புக்கு பொறுப்பேற்றது.

## பின்னணி
பெல்ஜியம் தற்போது ஈராக்கில் இசுலாமிய அரசுக்கு எதிராக நடத்தப்படும் இராணுவ நடவடிக்கைகளில் நேரடியாகப் பங்கேற்று வருகின்றது. தன்நாட்டு மக்கள்தொகையில் வேறெந்த ஐரோப்பிய நாட்டைக் காட்டிலும் கூடுதலான வெளிநாட்டுப் போராளிகளைக் கொண்டுள்ள நாடாக பெல்ஜியம் விளங்குகின்றது; சனவரி 2015 நிலவரப்படி சிரியாவிலும் ஈராக்கிலும் போராட 500 பேர் சென்றுள்ளனர். இந்த படைவீரர்கள் பெரும்பாலும் வந்தேறிகளின் வம்சாவழியினர் ஆவர். இதனால் பெல்ஜியத்தை "ஜிகாதிகளின் வளர்ப்புக்குடில்", "ஜிகாதிக்கு ஆளெடுக்கும் அச்சு" எனவும் அழைக்கின்றனர்.

## குண்டு வைத்தவர்கள்
இத் தாக்குதலில் இருவர் தற்கொலை போராளிகளாக செயல்பட்டுள்ளனர் என்றும் பெல்ஜிய குடிமக்களான அவர்கள் பெயர் பரகிம், காலித்-இல்-பக்ரௌயி  என்றும் தெரியவந்துள்ளது. பரகிம் என்பவன் வானூர்தி நிலையத்திலும், காலித் என்பவன் ரயில் நிலையத்திலும் குண்டுவைத்தவர்கள் என அரசு வழக்கறிஞர் கூறினார். காலித்தும் பரகிமும் சகோதரர்கள். இத்தாக்குதலில் தொடர்புடைய மற்ற இருவரின் அடையாளம் இதுவரை தெரியவில்லையென்றும் அதில் ஒருவன் குண்டுவெடிப்பில் இறந்துவிட்டதாகவும் மற்றவன் தப்பிவிட்டதாகவும் அரசு தெரிவிக்கிறது. காலித், பரகிம் வீட்டை சோதனையிட்டதில் 15 கிலோ வெடிமருந்துகள் சிக்கின. தப்பிச்சென்றவனின் பெயர் நசிம் லாசரௌயி என்று பெல்ஜிய செய்திஇதழ் லா டெமிரே கூறுகிறது.

## மேற்கோள்கள்

## வெளியிணைப்புகள்
* அண்மைத் தகவல்களின் தொகுப்பு

பகுப்பு:2016 நிகழ்வுகள்
பகுப்பு:பெல்ஜியத்தில் தீவிரவாதத் தாக்குதல்கள்
டி. பி. கஜேந்திரன்

**தூ. பெ. கஜேந்திரன்** (*T. P. Gajendran*, 1955 – 5 பெப்ரவரி 2023) ஓர் இந்தியத் திரைப்பட நடிகரும், இயக்குநரும் ஆவார். தமிழ்த் திரைப்படங்களில் துணை வேடங்களில் நடித்தார். விசுவின் உதவியாளராக பணியாற்றிய இவரும் விசுவைப் போலவே குடும்பக் கதைகளை மையமாகக் கொண்ட திரைப்படங்களையே இயக்கினார். இவர் 15இற்கும் மேற்பட்ட படங்களை இயக்கியுள்ளார். 100 இற்கும் மேற்பட்ட படங்களில் நடித்தார். இவர் தூத்துக்குடியைச் சேர்ந்த பெருமாளின் மகனாவார். நடிகை டி. பி. முத்துலட்சுமி அவரது மைத்துனி, கஜேந்திரனின் வளர்ச்சிக்கு உதவினார்.

## தொழில் வாழ்க்கை
டி.பி.கஜேந்திரன் கே. பாலசந்தர், விசு ஆகியோரிடம் உதவி இயக்குநராகப் பணியாற்றியவர். சிதம்பர ரகசியம்  (1985) திரைப்படத்தில் நடிகராக அறிமுகமானார். 1988 இல், வீடு மனைவி மக்கள்  திரைப்படத்தின் மூலம் இயக்குநராக அறிமுகமானார்.
இவர் 2000 இற்கு முற்பகுதியில் குறைந்த செலவில் குடும்ப நகைச்சுவை நாடகத் திரைப்படங்களை இயக்கினார். இது போன்ற குடும்பத் திரைப்படங்களில் பிரபு  முக்கியக் கதாபாத்திரங்களில் நடித்தார். இதில் பட்ஜெட் பத்மநாபன்  (2000), மிடில் கிளாஸ் மாதவன்  (2001), மற்றும் பந்தா பரமசிவம்  (2003) ஆகியவை அடங்கும். இவர் இயக்கிய நான்காவது படமான ஆசை வச்சேன் உன் மேலே திரைப்படத்திற்குப் பிறகு திரைப்படங்களை இயக்கவில்லை. 2001 ஆம் ஆண்டு தமிழ்த் திரைப்படங்களின் போக்கு காரணமாக இவர் *கற்பூர நாயகி* என்ற இந்து பக்தித் திரைப்படத்தை உருவாக்க முயன்றார். ரோஜா மற்றும் பானுப்ரியா  நடிக்கவிருந்த  இத்திரைப்படம் கைவிடப்பட்டது. 

2015 இல், இவர் திரைப்படத் தொழில்நுட்ப வல்லுநர்கள் சங்கத்தின் (CTA) தலைவராகத் தேர்ந்தெடுக்கப்பட்டார்.

## இறப்பு
கஜேந்திரன் 2023 பெப்ரவரி 5 அன்று தனது 68 வயதில் உடல் நலக் குறைவால் காலமானார்.

## திரைப்பட விபரம்
### இயக்கிய திரைப்படங்கள்

### நடித்த திரைப்படங்கள்

## தொலைக்காட்சித் தொடர்கள்
* இதயம் - சன் தொலைக்காட்சி - 2009 முதல் 2012 வரை

## மேற்கோள்கள்

## வெளி இணைப்புகள்
* 

பகுப்பு:1955 பிறப்புகள்
பகுப்பு:2023 இறப்புகள்
பகுப்பு:தமிழ்த் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்த் திரைப்பட நடிகர்கள்
பகுப்பு:இந்தியத் திரைப்பட நடிகர்கள்
பகுப்பு:தமிழ் நகைச்சுவை நடிகர்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:தமிழ்நாட்டுத் திரைப்பட இயக்குநர்கள்
எளிய பல்கோணம்

வடிவவியலில் **எளிய பல்கோணம்**  (*simple polygon*) என்பது இரண்டிரண்டாக இணைக்கப்பட்ட நேரான கோட்டுத்துண்களை இணைக்கப்பட்ட மூடிய பாதையாலான  தட்டையான வடிவமாகும். இதனை உருவாக்கும் கோட்டுத்துண்டுகள் பல்கோணத்தின் பக்கங்களாகும். பல்கோணத்தின் பக்கங்கள் வெட்டிகொண்டால், அப்பல்கோணம் எளிய பல்கோணம் ஆகாது. 

இவ்வரையறையால் ஒரு எளிய பல்கோணம் பின்வரும் பண்புகளைக் கொண்டிருக்கும்:
* பல்கோணத்தால் அடைவுபெறும் பகுதி அப்பல்கோணத்தின் உட்புறம் என அழைக்கப்படும். பல்கோணத்தின் உட்புறமானது அளவிடக்கூடிய பரப்பளவுடையது.
* ஒரு பல்கோணத்தை உருவாக்கும் கோட்டுத்துண்டுகள் அப்பல்கோணத்தின் பக்கங்கள் அல்லது விளிம்புகளாகும். அவை இரண்டிரண்டாக ஒன்றையொன்று சந்திக்கும் புள்ளிகள் பல்கோணத்தின் உச்சிகள் அல்லது முனைகள் எனப்படும்.
* ஒரு உச்சியில் இரண்டு பக்கங்கள் மட்டுமே வெட்டும்.
* பக்கங்களின் எண்ணிக்கையும் உச்சிகளின் எண்ணிக்கையும் சமம்.

கணிதவியலாளர்கள் கோட்டுத்துண்டுகளாலான வடிவையே "பல்கோணம்" எனக் குறிப்பிடுகின்றனர். எனினும் சிலர் கோட்டுத்துண்டுகளாலான மூடிய பாதையால்  (பல்கோண வளைவரை) அடைபட்ட பகுதியைப் பல்கோணமெனக் குறிக்கின்றனர். அதாவது நடைமுறையிலுள்ள வரையறைப்படி, இந்த வரம்பானது பல்கோணத்தின் பகுதியாக இருக்கலாம் அல்லது பகுதியாக இல்லாமலும் இருக்கலாம்.

பல்கோணம் அமையும் தளத்தை பல்கோணத்தின் உட்புறம், பல்கோணத்தின் வெளிப்புறம் என்ற இரு பகுதிகளாக அப்பல்கோணம் பிரிக்கிறது என்பதை இடத்தியலின் *ஜோர்டான் வளைகோட்டுத் தேற்றத்தைக்* கொண்டு நிறுவலாம். இதனால் எளிய பல்கோணங்கள் *ஜோர்டான் பல்கோணங்கள்* எனவும் அழைக்கப்படுகின்றன. தளத்திலுள்ள ஒரு பல்கோணம் வட்டத்துடன் இடத்தியலான சமானம் (topologically equivalent) உடையதாக இருந்தால், இருந்தால் மட்டுமே, அது எளிய பல்கோணம் ஆகும். அப்பல்கோணத்தின் உட்புறம்  வட்டத் தகட்டுடன் இடத்தியலான சமானம் கொண்டிருக்கும்.

## மேற்கோள்கள்

## வெளியிணைப்புகள்
*

பகுப்பு:பல்கோணிகள்
இந்தோ-பார்த்தியப் பேரரசு

**இந்தோ-பார்த்தியன் பேரரசு** (*Indo-Parthian Kingdom*, ஆண்ட காலம்: கி மு 12 - கி பி 130) நடு ஆசியாவிலிருந்து வந்த கோண்டபோரஸ் வமிசத்தவர்கள் தற்கால இந்திய மற்றும் பாகிஸ்தான் நாட்டின் சிந்து, பஞ்சாப், மற்றும் வடமேற்கு பகுதிகளை  வெற்றி கொண்டு, ஆப்கானித்தானின், தக்சசீலா மற்றும் காபூல் நகரங்களை தலைநகராகக் கொண்டு கிமு 12 முதல் கிபி 130 வரை ஆண்ட அரசாண்டவர்கள்.

கிமு 12ல் இந்தோ-பார்த்தியன் பேரரசை நிறுவியவர் முதலாம் கோண்டபோரஸ் ஆவர்.

பார்த்தியா பேரரசின் காலத்திய,  இந்தோ-பார்த்திய பேரரசு தற்கால இந்திய -  பாகிஸ்தான் - ஆப்கான் உள்ளடக்கிய பகுதிகளை ஆண்ட அரசாகும். இப்பேரரசின் மக்கள்  சரத்துஸ்திரம், பௌத்தம், இந்து சமயம், பண்டைய கிரேக்க சமயத்தை பின்பற்றினாலும், அரசகுலத்தினர் சரத்துஸ்திர சமயத்தையே பின்பற்றினர். மக்கள் அரமேயம், கிரேக்கம், பாளி, சமஸ்கிருதம் மற்றும் பிராகிருத மொழிகளை பேசினர்.

## இந்தோ-பார்த்தியன் ஆட்சியாளர்கள்
* முதலாம் கோண்டபோரஸ்  கி மு  20   முதல் கி பி 1 வரை Coin
* இரண்டாம் கோண்டபோரஸ்  கி பி 1 முதல் கி பி 20 முடிய Coin
* முதலாம் அப்டகாசஸ் Coin
* மூன்றாம் கோண்டபோரஸ்  கி பி 20  முதல் கி பி 30 முடிய
* நான்காம் கோண்டபோரஸ்
* பாகோரஸ்   Coin

## படக்காட்சியகம்

படிமம்:GondopharesCoin.JPG|இந்தோ-பார்த்தியன் பேரரசை நிறுவிய கோண்டபோரஸ்
படிமம்:StandingAbdagases.jpg|கிரேக்க தேவதை டைச்சியால் முதலாம் அப்டாகாசஸ் முடிசூடப்படும் நாணயம்
படிமம்:IndoParthianHunting.JPG|வேட்டையாடும் பார்த்தியன்
படிமம்:IndoParthianReveling.JPG|இந்தோ-பார்த்தியர்கள்
படிமம்:IndoParthianCouple.JPG|இந்தோ-பார்த்தியன் இணையர்
படிமம்:FireAltarWorship.JPG|சரத்துஸ்திர சமய தீக்கடவுள் முன் பக்தர்கள்
படிமம்:AbdagasesOnHorse.jpg|மன்னர் அப்டகாசாசின் நாணயங்கள்
படிமம்:AbdagasesOnHorseFacing.jpg|மன்னர் அப்டகாசாசின் நாணயங்கள்



## இதனையும் காண்க
* இந்தோ சிதியன் பேரரசு
* இந்தோ கிரேக்கர்கள்

## அடிக்குறிப்புகள்

## மேற்கோள்கள்

* "Les Palettes du Gandhara", Henri-Paul Francfort, Diffusion de Boccard, Paris, 1979
* "Reports on the campaigns 1956–1958 in Swat (Pakistan)", Domenico Faccenna
* "Sculptures from the sacred site of Butkara I", Domenico Faccena

## வெளி இணைப்புகள்

* Coins of the Indo-Parthians
* History of Greco-India

பகுப்பு:ஆசியாவின் முன்னாள் நாடுகள்
பகுப்பு:ஆசியாவின் முன்னாள் முடியாட்சிகள்
பகுப்பு:முன்னாள் முடியாட்சிகள்
பகுப்பு:பாக்கித்தான் வரலாறு
பகுப்பு:ஆப்கானித்தானின் வரலாறு
எச். ஜே. கனியா

**எச். ஜே. கனியா** (*Sir Harilal Jekisundas Kania*)( நவம்பர் 3, 1890—நவம்பர் 6, 1951) என்பவர் இந்திய உச்ச நீதிமன்றத்தின் முதன் முதலாக அமர்த்தப்பட்ட தலைமை நீதிபதி ஆவார்.

## வாழ்க்கைக் குறிப்பு

குசராத்து மாநிலத்தில் சூரத்தில் பிறந்த இவருடைய தாத்தா ஆங்கில அரசில் வருவாய்த் துறை அதிகாரியாகவும், தந்தையார் சமசுக்கிருத பேராசிரியராகவும் இருந்தார்கள். கனியா பாவ் நகரில் உள்ள சமல்தாசு கல்லூரியில் இளங்கலைப் பட்டமும் மும்பை அரசு சட்டக் கல்லூரியில் எல். எல். பி. மற்றும் எல். எல். எம். ஆகிய சட்டக் கல்வியை முடித்தார்.
## நீதிமன்ற பணி
1915-ல் மும்பை உயர்நீதி மன்றத்தில் பாரிஸ்டராகத் தொழில் தொடங்கினார். 1930-ல் மும்பை உயர்நீதி மன்றத்தில் தற்காலிக நீதிபதியாகவும் பின்னர் கூடுதல் நீதிபதியாகவும் ஆனார். 1947-ல் மும்பை உயர்நீதிமன்ற முதன்மை நீதிபதியாக ஆனார்.

இந்திய நாடு 1950 சனவரி 26ஆம் நாள் குடியரசு ஆனதும் இந்திய அரசு கனியாவை இந்திய உச்சநீதி மன்ற முதன்மை நீதிபதியாக பதவியில் அமர்த்தியது. குடியரசுத் தலைவர் இராசேந்திர பிரசாத் கனியாவுக்குப் பதவிப் பிரமாணம் செய்து வைத்தார். பதவியில் இருக்கும்போதே மாரடைப்பால் கனியா காலமானார்..

## இதனையும் காண்க
* இந்தியத் தலைமை நீதிபதிகளின் பட்டியல்

## மேற்கோள்

## உசாத்துணை
*Short Biography Justice H.J. Kania

பகுப்பு:இந்திய உச்ச நீதிமன்ற நீதிபதிகள்
பகுப்பு:1890 பிறப்புகள்
பகுப்பு:1951 இறப்புகள்
பகுப்பு:இந்தியத் தலைமை நீதிபதிகள்
பகுப்பு:மும்பாய் உயர் நீதிமன்ற நீதிபதிகள்
பகுப்பு:20 ஆம் நூற்றாண்டு இந்திய வழக்கறிஞர்கள்
முன்னுரிமைப் பங்கு

**முன்னுரிமைப் பங்கு** (preference share) என்பது குறிப்பிட்ட வட்டி மட்டும் வழங்கும் ஒரு நிறுவனப்பங்குத் தொகை. கடன் ஆவணத்திற்கும் பொதுப்பங்கிற்கும் இடைப்பட்டது. நிறுவனம் கலையும் பொழுது, கடைசியாகக் கொடுக்கப்படுவது.

## வகைகள்
முன்னுரிமைப் பங்குகள் மூன்று வகைப்படுகின்றன.

### குவி முன்னுரிமைப் பங்கு
பங்காதாயம் செலுத்தப் பெறாத பங்கு.

### குவியா முன்னுரிமைப் பங்கு
ஒவ்வோராண்டும் போதுமான ஆதாயம் கிடைத்தாலே, இதற்குப் பங்காதாயம் கிடைக்கும்.

### மீள் முன்னுரிமைப் பங்கு
தன் வாழ்நாளில் ஒரு நிறுவனம் திருப்பித் தருவது.

## மேற்கோள்கள்

பகுப்பு:பங்குச் சந்தை
காஞ்சிபுரம் கங்காவரேசுவரர் கோயில்

**காஞ்சிபுரம் கங்காவரேசுவரர் கோயில் (கங்காவரேஸ்வரம்)** எனப் பெயர்பெற்ற இது, காஞ்சிபுரத்திலுள்ள சிவக் கோயில்களில் ஒன்றாகும். இது, சர்வ தீர்த்தம் கிழக்கு கரையில் உள்ள மேற்கு பார்த்த சன்னதியாகும் மேலும், இக்கோவில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளது.

## இறைவர், வழிபட்டோர்
* இறைவர்:  கங்காவரேஸ்வரர். 
* வழிபட்டோர்: வருணன், கங்கை.

## தல வரலாறு
* கங்கையும், வருணமும் வழிபட்டு வரம் பெற்ற தலம்.
* கங்கை வழிபட்டு வரம்பெற்றமையின் இது கங்காவரேஸ்வரம் எனப்பட்டது.
* வருணன் கங்காதேவியோடு சேர்ந்து இறைவனைப் பூஜித்து நீருக்கும், நீர்வாழ் உயிர்களுக்கும் தலைவனாதலைப் பெற்றனன். இத்தலம் "கங்காவரேஸ்வரம்" எனப்படும்.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின்  தலைநகரான காஞ்சிபுரத்தின் மேற்குப் பகுதியில் வேலூர் செல்லும் சாலையிலுள்ள சர்வதீர்த்தத்தின் (குளத்தின்) கிழக்குக் கரையில் இக்கோவில் தாபிக்கப்பட்டுள்ளது. மேலும்,  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் தென்மேற்கு திசையில், சுமார் 1 கிலோமீட்டர் தொலைவிலுள்ளது. மற்றும் காஞ்சி பேருந்து நிலையத்திலிருந்து, காஞ்சி கச்சபேசுவரர் கோயிலின் வழியாகக் காஞ்சி சங்கர மடத்தை கடந்து சற்று தூரம் சென்றால் இக்கோயிலை அடையலாம்.

## மேற்கோள்கள்

## புற இணைப்புகள்
* காஞ்சி கோயில்களின் சாலைகள் வரைபடம்.
* காஞ்சி கங்காவரேஸ்வரர் திருக்கோவில் படிமம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
யுரேனியம் போரைடு

**யுரேனியம் போரைடு** *(Uranium boride)* என்பது UB2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். யுரேனியம் மற்றும் போரான் தனிமங்கள் சேர்ந்து உருவாகும் இச்சேர்மம் அதிகமான நிலைப்புத்தன்மையும், நீரில் கரையும் தன்மையற்றும் கண்ணாடியன்ன போரைடாகவும் காணப்படுகிறது.

யுரேனியம் அடிப்படையிலான கதிரியக்கக் கழிவுகளைச் செயல்நீக்கம் செய்யவும் மற்றும் நீண்ட காலத்திற்கு அதைப் பாதுகாப்பாகச் சேமித்து ஆக்கமுறையில் பயன்படுத்தவும் சரியான ஒரு முறை ஆராயப்பட்டு வருகிறது. கதிரியக்கச் சிகிச்சையின் ஒரு வகையான அண்மை சிகிச்சையில் இச்சேர்மம் சில பயன்பாடுகளைக் கொண்டுள்ளது. சிகிச்சைத் தளத்தின் மீது நேரடியாக கதிரியக்க நுண்கோளத்தைப் பதித்தும், சிகிச்சைத் தளத்திற்கு பாதிப்பு ஏதுமின்றி மேலும் காலநீட்டிப்புச் செய்து அங்கேயே வைத்திருக்கவும் இவ்வகையானப் பொருட்கள் பயன்படுத்தப்படுகின்றன.

## மேற்கோள்கள்

## வெளி இணைப்புகள்
* 
* 

பகுப்பு:யுரேனியம் சேர்மங்கள்
பகுப்பு:போரைடுகள்
பகுப்பு:அணுக்கருப் பொருட்கள்
தெருவோரக் குழந்தைகளுக்கான விளையாட்டுப் போட்டிகள்

**தெருவோரக் குழந்தைகளுக்கான விளையாட்டுப் போட்டிகள்** (*Carnival in Rio de Janeiro*) என்பது பிரேசில் நாட்டில அமைந்துள்ள ரியோடி செனிரோ நகரில் ஆண்டுதோறும் தெருவோரம் வாழும் குழந்தைகளைத் தேர்வுசெய்து அவர்களுக்கு விளையாட்டுப் போட்டிகள் நடத்தி, பரிசு வழங்கி அவர்களைக் கவுரவிக்கும் நிகழ்ச்சி ஆகும். இந்நிகழ்வு 2010 ஆம் ஆண்டு தென்னாப்பிரிக்காவின் டர்பன் நகரில் முதன் முதலில் நடைபெற்றது. இந்த விளையாட்டுப் போட்டியில் பிரேசில், தென்னாப்பிரிக்கா, நிகரகுவா, உக்ரைன், இந்தியா, பிலிபைன்சு, தான்சானியா போன்ற நாட்டுக் குழந்தைகள் பங்குப் பெறுகிறார்கள். இவர்களின் வயது வரம்பு 14 முதல் 16 ஆக இருக்கவேண்டும். ஒவ்வொரு நாட்டிலிருந்தும் 3 பெண் குழந்தைகள் உட்பட மொத்தம் 9 பேர் கலந்துகொள்ளலாம். இவர்கள் அனைவருமே குடும்பம் அற்றவர்களாக இருக்கவேண்டும் என்பது விதி.

## இந்தியா
2016 ஆம் ஆண்டு நடந்த இந்த விளையாட்டுப் போட்டியில் தமிழ்நாடு மாநிலத்தின் தலைநகரான சென்னையைச் சேர்ந்த ஹெப்சிபா என்ற பெண் 100 மீட்டர் ஓட்டப்போட்டியிலும், மேலும் இரண்டு போட்டிகளிலும் பரிசு பெற்றார்.

## மேற்கோள்கள்

பகுப்பு:விளையாட்டுகள்
பகுப்பு:தெருக் குழந்தைகள்
கேப் ஒளிப்படப் பட்டியல்

**கேப் ஒளிப்படப் பட்டியல்** *(Cape Photographic Catalogue)* என்பது புவியின் தெற்கு அரைக்கோளத்தில் இடம்பெற்றுள்ள 68,467 விண்மீன்களின் ஒளிப்படங்களின் அட்டவணையைக் குறிக்கிறது. இவ்விண்மீன்களின் புவி இறக்க அளவுகள் -30 ° மற்றும் -40 ° அல்லது -52 ° மற்றும் -90 ° என்ற அளவுகளுக்கு இடையே காணப்படுகின்றன. இப்பட்டியலில் விண்மீன்கள் தொடர்பான அமைப்புகள், இயக்கங்கள், பரிமாணங்கள் மற்றும் நிறமாலை வகைகள் ஆகியன இடம்பெற்றுள்ளன. 1954 மற்றும் 1968 ஆம் ஆண்டுகளுக்கு இடைப்பட்ட காலத்தில் தென் ஆப்பிரிக்காவில் உள்ள கேப் வான் ஆய்வகம் இப்பட்டியலை வெளியிட்டுள்ளது..

## மேற்கோள்கள்

பகுப்பு:வானியற்பியல்
ஹெப்சிபா (விளையாட்டு போட்டியாளர்)

**ஹெப்சிபா** (*Hepziba*) இவர் இந்திய நாட்டில் தமிழ் நாடு மாநிலத்தின் தலைநகரான சென்னையிலிருந்து பிரேசில் நாட்டின் ரியோடி செனிரோ நகரில் 2016 ஆம் ஆண்டு நடந்த தெருக்குழந்தைகளுக்கான போட்டியில் 100 மீட்டர் போட்டி முதல் மேலும் இரண்டு போட்டிகளில் பதக்கங்கள் பெற்றவர் ஆவார். தெருக்குழந்தைகளைப் பாதுகாக்கும் விதமாக 2010 ஆம் ஆண்டு முதல் தென்னாப்பிரிக்காவின் டர்பன் நகரில் இப்போட்டி முதன் முதலில் நடத்தப்பட்டது. இவரின் வயது 16 ஆகும். நேரு விளையாட்டு அரங்கத்தின் ஓரத்தில் சாலையோர நடைமேடையில் வசித்த இவர் தற்சமயம் சென்னை மாநகராட்சி வழங்கியுள்ள வீடற்றவர்களுக்கான கூடாரத்தில் வசித்துவருகிறார்.
## மேற்கோள்கள்

பகுப்பு:விளையாட்டுகள்
ஆக்சாலில் புளோரைடு

**ஆக்சாலில் புளோரைடு** (Oxalyl fluoride) என்பது ஆக்சாலிக் அமிலத்தின் புளோரினேற்ற வழிபொருளாகும்.  

உயர் புவி வெப்பமயமாதல் உள்ளாற்றலுக்கு காரணமாக விளங்கும் பொருட்களுக்கு மாற்றாகப் அரித்தெடுத்தலில் இச்சேர்மத்தைப் பயன்படுத்த ஆராய்ச்சிகள் மேற்கொள்ளப்பட்டு வருகின்றன.

## மேலும் காண்க
* ஆக்சாலில் குளோரைடு
* டையாக்சேன் டெட்ராகீட்டோன்
* ஆக்சாலிக் அமிலம்

## மேற்கோள்கள்

பகுப்பு:அசைல் ஆலைடுகள்
பகுப்பு:அசைல் புளோரைடுகள்
பகுப்பு:கனிம கரிமச் சேர்மங்கள்
பகுப்பு:கார்பன் ஆக்சோ ஆலைடுகள்
பிரசெல்சு வானூர்தி நிலையம்

**பிரசெல்சு வானூர்தி நிலையம்** (*Brussels Airport*, , இது **' / **' , *பிரசெல்-சாவெந்தெம்* எனவும் அழைக்கப்படுகின்றது) பெல்ஜியத்தின் தலைநகர் பிரசெல்சு நகரின் வடகிழக்கே  தொலைவில் அமைந்துள்ள பன்னாட்டு வானூர்தி நிலையம் ஆகும். 2015இல் 23 மில்லியனுக்கும் மேலான பயணிகள் வந்தும் புறப்பட்டும் சென்றுள்ளனர்.  இது ஐரோப்பாவின் நெருக்கடிமிக்க வானூர்தி நிலையங்களில் 21ஆவது இடத்தில் உள்ளது.  இது மாகெலென் புறநகர்ப் பகுதியில் பகுதி டையஜெம் பகுதியிலும் பகுதி சாவெந்தெம் பகுதியிலும் அமைந்துள்ளது. மேலும் ஓர்பகுதி  பிளெமிஷ் வட்டாரத்தின் இசுடீனோக்கெர்சீல் பகுதியில் உள்ளது. இங்கு கிட்டத்தட்ட  260 நிறுவனங்கள் அமைந்துள்ளன; இவற்றில்  நேரடியாக 20,000 மக்கள் பணி புரிகின்றனர். பிரசெல்சு எயர்லைன்சு, ஜெட்ஏர்பிளை, தாமசுகுக் எயர்லைன்சு போன்ற வான்வழிக் கோக்குவரத்து நிறுவனங்களின் அச்சு மையமாக விளங்குகின்றது.  

இந்நிலையத்தை இயக்கும் நிறுவனத்தின் பெயர் "பிரசெல்சு வானூர்திநிலைய நிறுவனம் என்.வி./எஸ்.ஏ." ஆகும்.அக்டோபர் 19, 2006க்கு முன்பாக இது பிரசெல்சு  பன்னாட்டு வானூர்தி நிலைய நிறுவனம் என அழைக்கப்பட்டு வந்தது.  2011 முதல் இந்நிலையத்தின் உரிமையை ரொறன்ரோவின் ஒன்ராறியோ ஆசிரியர்கள் ஓய்வூதியத் திட்டம் (39%), மாக்குயரீ ஐரோப்பிய கட்டமைப்பு நிதியம் I மற்றும் மாக்குயரீ ஐரோப்பிய கட்டமைப்பு நிதியம் III (36%), பெல்ஜிய அரசு (25%) பெற்றுள்ளன.

## முனையங்கள்
இந்த வானூர்தி நிலையத்தில் இரண்டு முனையங்கள் உள்ளன. ஒன்று செங்கன் பரப்பிலுள்ள பறப்புகளுக்கும் மற்றொன்று செங்கன் பரப்பிற்கு  வெளியிலான பறப்புக்களுக்கும் பயன்படுத்தப்படுகின்றன.
## நிகழ்வுகளும் விபத்துகளும்
*மார்ச் 22, 2016இல் இந்நிலையத்தில் இரண்டு வெடிகுண்டுகள் வெடித்ததில், குறைந்தது 14 பேர் கொல்லப்பட்டனர்; 92 பேர் காயமுற்றனர்.

## மேற்சான்றுகள்

## வெளி இணைப்புகள்

* 
* 
* 

பகுப்பு:பெல்ஜியத்தின் வானூர்தி நிலையங்கள்
உட்கோணம்

thumb|300px|right|உட்கோணமும் வெளிக்கோணமும்
ஒரு பல்கோணத்தின் **கோணம்** (angle) என்பது அப்பல்கோணத்தின் ஒரு உச்சியைப் பொதுமுனையாகக் கொண்ட இரு பக்கங்களால் அடைபெறும் கோணம் ஆகும்.

எளிய பல்கோணத்தின் (குவிவு அல்லது குழிவுப் பல்கோணமாக இருக்கலாம்) ஒரு கோணத்தினுள் அமையும் புள்ளி, அப்பல்கோணத்தின் உட்பகுதிக்குள்ளேயே அமைந்தால் அக்கோணம் பல்கோணத்தின் **உட்கோணம்** (*interior angle* அல்லது *internal angle*) எனப்படும்.  ஒரு பல்கோணம் அதன் ஒவ்வொரு உச்சியிலும் ஒரேயொரு உட்கோணம் கொண்டிருக்கும்.

ஒரு எளிய பல்கோணத்தின் ஒவ்வொரு உட்கோணமும் 180° ஐ விடக் குறைவு எனில் அப்பல்கோணம், குவிவுப் பல்கோணம் ஆகும்.
ஒரு எளிய பல்கோணத்தின் **வெளிக்கோணம்** (*exterior angle* அல்லது *external angle*) என்பது பல்கோணத்தின் ஒரு பக்கம் மற்றும் அப்பக்கத்துடன் பொதுமுனை கொண்ட மற்றொரு பக்கத்தின் நீட்சியால் உருவாகும் கோணம் ஆகும்.

* ஒரே உச்சியிலமைந்த உட்கோணம், வெளிக்கோணங்களின் கூடுதல் 180°.
* எளிய பல்கோணத்தின் எல்லா உட்கோணங்களின் கூடுதல் 180(*n*-2)° ஆகும். இதில் *n* என்பது பல்கோணத்தின் பக்கங்களின் எண்ணிக்கையைக் குறிக்கிறது.
* குவிவு அல்லது குவிவற்ற எளிய பல்கோணத்தின் வெளிக்கோணங்களின் கூடுதல் 360°.
* ஒரு உச்சியிலமையும் வெளிக்கோணத்தின் அளவு, இரு பக்கங்களில் எந்தவொன்றின் நீட்சியைக் கொண்டு காணப்பட்டாலும் மாறாது.

## மேற்கோள்கள்

## வெளியிணைப்புகள்
*Internal angles of a triangle
*Interior angle sum of polygons: a general formula, Provides an interactive Java activity that extends the interior angle sum formula for simple closed polygons to include crossed (complex) polygons

பகுப்பு:கோணங்கள்
பகுப்பு:பல்கோணிகள்
ஐங்குளோரோபுளோரோயீத்தேன்

**ஐங்குளோரோபுளோரோயீத்தேன்** *(Pentachlorofluoroethane)* என்பது C2Cl5F என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் ஒரு குளோரோபுளோரோகார்பன் வகைச் சேர்மம் ஆகும். ஏவுகல எரிபொருளாகவும், குளிர்பதனப் பொருளாகவும் இச்சேர்மம் முன்னர் பயன்படுத்தப்பட்டது. ஓசோன் படலத்தை அழிக்கும் வல்லமை கொண்டது என்ற காரணத்தால்  மொண்டிரியால் உடன்படிக்கையின்படி 1996 ஆம் ஆண்டு சனவரி மாதம் 1 முதல் ஐங்குளோரோபுளோரோயீத்தேன் சேர்மத்தின் உற்பத்தியும் பயன்பாடும் தடைசெய்யப்பட்டுள்ளது.

## மேற்கோள்கள்

பகுப்பு:குளோரோபுளோரோகார்பன்கள்
பகுப்பு:கரிம ஆலைடுகள்
பகுப்பு:குளோரோபுளோரோ ஆல்க்கேன்கள்
ஜலியான்வாலா பாக்

**ஜலியான்வாலா பாக்** (Jallianwala Bagh) (இந்தி: जलियांवाला बाग) வட இந்தியாவின் பஞ்சாப் மாநிலத்தின் அமிர்தசரஸ் மாவட்டத் தலைமையிட நகரமான அமிர்தசரஸ் - பொற்கோயிலுக்கு மிக அருகே  தேசிய முக்கியத்துவம் வாய்ந்த ஜாலியன்வாலா பாக் பொதுத் தோட்டம் அமைந்துள்ளது.
## வரலாறு
பஞ்சாப் மன்னரான மகாராஜா ரஞ்சித்சிங்கிடம் பணிபுரிந்த சர்தார் ஹிமத்சிங் என்பவருக்குச் சொந்தமான தோட்டம் இது. அவரது குடும்பம் 'ஜல்லா' என்ற சிற்றூரில் இருந்து வந்ததால் ’ஜலியான்வாலா பாக்’ என்று பெயர் பெற்றது.

13 ஏப்ரல் 1919 அன்று 6.5 ஏக்கர் பரப்பளவு கொண்ட ஜலியான்வாலா பாக் தோட்டத்தில் கூடியிருந்த  இருபதாயிரத்திற்கும் மேற்பட்ட
இந்திய விடுதலை இயக்கத்தினர் மீது முன் அறிவிப்பு ஏதுமின்றி ஆங்கிலேயே இராணுவத்தின் பிரிகேடியர் ஜெனரல் ரெஜினால்டு எட்வர்டு ஹாரி டையர் தலைமையிலான இராணுவத்தினர் 1650 இரவுண்டு ரவைகளை துப்பாக்கிகளால் தொடர்ந்து சுட்டனர். இதனை வரலாற்றில் ஜாலியன்வாலா பாக் படுகொலை என்பர். ஜலியான்வாலாபாக் படுகொலையில் 379 பேர் கொல்லப்பட்டனர். மேலும் 1110 பேருக்கும் மேலாக படுகாயம் அடைந்தனர். 

இப்படுகொலையில் இறந்த இந்திய விடுதலை இயக்கத்தினரை நினைவு கூறும் வகையில் இத்தோட்டத்தை  1951-ஆம் ஆண்டு இந்திய அரசு தேசிய நினைவுச் சின்னமாக அறிவித்து இறந்த தியாகிகளுக்கு இத்தோட்டத்தில் நினைவுச் சின்னம் எழுப்பியுள்ளது.

## படக்காட்சியகம்

File:Point from where bullets were fired.JPG|துப்பாக்கியால் சுடப்பட்ட இடங்கள்
File:BulletMarks.JPG|தோட்டத்தின் சுற்றுச் சுவர்களில் சுடப்பட்ட துப்பாக்கி இரவைகளின் அடையாளம்



## மேற்கோள்கள்

## வெளி இணைப்புகள்

* Text of ''Jalliamwala Bagh National Memorial Act, 1951 
* Jallianwalabagh.ca 

பகுப்பு:பஞ்சாபில் உள்ள நினைவுச் சின்னங்கள்
பகுப்பு:இந்திய வரலாறு
1,1-இருபுரோமோயீத்தேன்

**1,1-இருபுரோமோயீத்தேன்** *(1,1-Dibromoethane)* என்பது C2H4Br2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். தெளிவான இளம் பழுப்பு நிறத்தில் எளிதில் தீப்பற்றி எரியக்கூடிய சேர்மமாக இது காணப்படுகிறது. மேலும். இச்சேர்மம் 1,2 இருபுரோமோயீத்தேனின் அமைப்பு அல்லது இடமுறை மாற்றியனாகும்.
  
## மேற்கோள்கள்

பகுப்பு:கரிம ஆலைடுகள்
பகுப்பு:புரோமோ ஆல்க்கேன்கள்
1,2,- இருபுரோமோபுரொப்பேன்

**1,2,- இருபுரோமோபுரொப்பேன்** *(1,2-Dibromopropane)* என்பது C3H6Br2 அல்லது CH3CHBrCH2Br என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இரண்டு புரோமின் அணுக்கள் கொண்ட கைச்சமச்சீரற்ற எளிய ஐதரோ கார்பனுக்கு 1,2,- இருபுரோமோபுரொப்பேன் எடுத்துக்காட்டாகும்.

## மேற்கோள்கள்

பகுப்பு:கரிம ஆலைடுகள்
பகுப்பு:புரோமின் சேர்மங்கள்
பகுப்பு:புரோமோ ஆல்க்கேன்கள்
பாக்கித்தான் தேசிய நாள்

**பாக்கித்தான் தேசிய நாள்** அல்லது **பாக்கித்தான் நாள்** (*Pakistan Day*, , lit. *யோம்-இ-பாகிஸ்தான்*) அல்லது **பாக்கித்தான் முன்மொழிவு நாள்**, அல்லது **குடியரசு நாள்**, 1940ஆம் ஆண்டில் மார்ச் 23 அன்று முதன்முதலாக தனிநாடு முன்மொழியப்பட்டதைக் கொண்டாடும் வகையில்  பின்பற்றப்படும் தேசிய விடுமுறை நாளாகும். தவிரவும் இதேநாளில் 1956இல் பாக்கித்தான் உலகின் முதல் இசுலாமியக் குடியரசாக மாறியதையும் குறிக்கின்றது.  இந்த நாளில் பாக்கித்தானின் படைத்துறைகள் இணைந்து படையிடை அணிவகுப்பை நடத்திக் கொண்டாடுகின்றன.

1940ஆம் ஆண்டில் மார்ச் 23ஆம் நாள் இலாகூரில் தற்போதைய *[[மினார்-இ-பாக்கித்தான்]]* (பொருள். பாக்கித்தான் கோபுரம்)  உள்ள இடத்தில் கூடிய  முசுலிம் லீக் பிரித்தானிய இந்தியாவின் வடமேற்கிலிருந்த நான்கு மாகாணங்களின் கூட்டமைப்பாக தன்னாட்சியுடைய கூட்டமைப்பு  நிறுவப்பட வேண்டுமென்று அரசியல் தீர்மானம் நிறைவேற்றியது; அந்தத் தீர்மானத்தில் பாக்கித்தான் என்ற பெயர் இடம்பெறவில்லை எனினும் அந்நாளை நினைவுகொள்ளும் வண்ணமே இந்த நாள் ஒவ்வொரு ஆண்டும் பொது விடுமுறையாக அறிவிக்கப்பட்டுள்ளது.  அன்றைய நாளைக் கொண்டாடும் விதமாக  பாக்கிதானியப் படைகள் அனைத்தும் இணைந்து படையணிவகுப்பை நடத்துகின்றன.

## ஒளிப்படங்கள் தொகுப்பு

Kakul Passingoutprade Oweis.JPG|பாக்கித்தானிய படைகளின் அணிவகுப்பு.
Parallel steps - Navy Guards replacing the Older Ones at Mazar-e-Quaid during Pakistan's Independence Day.jpg|பாக்கித்தானிய கடற்படையின் அணிவகுப்பு.
巴基斯坦空军雄狮飞行表演队 K-8教练机.jpg|பாக்கித்தானிய வான்படையின் செர்டில் வானூர்திகள் அணிவகுப்பில் பங்கேற்பது வழமையாக உள்ளது.
Minar-e-Pakistan 1 lahore.JPG|2014ஆம் ஆண்டு தேசிய நாளில் ஒளிரும் *[[மினார்-இ-பாக்கித்தான்]]*.

## குறிப்புகள்

## மேற்சான்றுகள்

## வெளி இணைப்புகள்
*பாக்கித்தானிய அரசு
*பாக்கித்தான் நாள் படை அணிவகுப்பு

பகுப்பு:பாக்கித்தான்
பகுப்பு:மார்ச் சிறப்பு நாட்கள்
1,2,3- முப்புரோமோபுரொப்பேன்

**1,2,3- முப்புரோமோபுரொப்பேன்** *(1,2,3-Tribromopropane)* என்பது C3H5Br3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும் . தெளிவான நிறமற்ற நிலை முதல் இளம் மஞ்சள் நிறத்திலான திரவமாக இச்சேர்மம் காணப்படுகிறது.

## மேற்கோள்கள்

பகுப்பு:கரிம ஆலைடுகள்
பகுப்பு:புரோமோ ஆல்க்கேன்கள்
மினார்-இ-பாக்கித்தான்

**மினார்-இ-பாக்கித்தான்** (*Minar-e-Pakistan*; *<nowiki/>'Mīnār-i Pākistān*'; , ) பாக்கித்தானின் பஞ்சாப் மாநிலத்தில் இலாகூரின் மிகப்பெரும் நகரியப் பூங்காவான இக்பால் பூங்காவில் அமைந்துள்ள பொது நினைவகக் கட்டிடம் ஆகும். தெற்காசியாவில் வாழும் முஸ்லிம்களுக்கு தன்னாட்சியுடைய தனிநாடு கோரி 1940இல் மார்ச் 23ஆம் நாள் அகில இந்திய முசுலிம் லீக் கூடி  இலாகூர் தீர்மானம் நிறைவேற்றிய இடத்தில் இந்தக் கோபுரம் 1960களில்  கட்டப்பட்டது.
பாக்கித்தான் கோபுரம் பல அரசியல் போராட்டங்களுக்கும் பேரணிகளுக்கும் அமைவிடமாக இருந்துள்ளது. அண்மையில் பாக்கித்தான் தெஹரீக்-எ-இன்சாஃப் இங்கு போராட்டம் நடத்தியது.
இடது|thumb

## ஒளிப்படத் தொகுப்பு


File:Inside View of Minar-e-Pakistan - 2.jpg|
File:Minar-e-Pakistan Urfa Suhaib Khan.jpg|
File:Eye Of Lahore (Minar e Pakistan) Evening.JPG|
File:Inside View of Minar-e-Pakistan - 3.jpg|
File:Minar-e-Pakistan-Lahore-Picture-wallpaper-2013.jpg|
File:Stairs to Minar-e-Pakistan.jpg|
File:Inside View of Minar-e-Pakistan - 1.jpg|
File:Chand or Sitara (Half Moon and Star).jpg|
File: Minar-e-Pakistan_at_night_Taken_on_July_20_2005.jpg |
File:Minar-e-Pakistan, Lahore..jpg|இரவுத் தோற்றம்
File:Lahore, Minar-e-Pakistan.jpg|
File:Minar -e Pakistan at Night.jpeg|Minar-e-Pakistan at Night
File:Minar-e-Pakistan_at_night_Taken_on_July_20_2005.jpg|View of Minar-e-Pakistan at Night



## மேற்சான்றுகள்

## நூலடைவு

* State of Human Rights in Pakistan. Pakistan, Human Rights Commission of Pakistan, 2004.

## மேற்சான்றுகள்

## வெளி இணைப்புகள்

* http://archnet.org/library/sites/one-site.tcl?site_id=364 
* http://www.lahore.com/content/section/4/45/ 

பகுப்பு:பாக்கித்தான் வரலாறு
பகுப்பு:இசுலாமியக் கட்டிடக்கலை
பகுப்பு:பாக்கித்தான் தேசியச் சின்னங்கள்